CELEX: 52009PC0386
Language: fi
Date: 2009-07-20
Title: Ehdotus: neuvoston päätös Luoteis-Atlantin kalastusjärjestössä määriteltävästä yhteisön kannasta

Tärkeä oikeudellinen huomautus

|

52009PC0386

Ehdotus: neuvoston päätös Luoteis-Atlantin kalastusjärjestössä määriteltävästä yhteisön kannasta  /* KOM/2009/0386 lopull. */  

	[pic] | EUROOPAN YHTEISÖJEN KOMISSIO |Bryssel 20.7.2009KOM(2009) 386 lopullinenEhdotus:NEUVOSTON PÄÄTÖSLuoteis-Atlantin kalastusjärjestössä määriteltävästä yhteisön kannastaPERUSTELUTEY:n perustamissopimuksen 300 artiklan 2 kohdan toisen alakohdan mukaisesti alueellisissa kalastusjärjestöissä määritettävistä yhteisön kannoista päättää neuvosto määräenemmistöllä komission ehdotuksesta, kun kyseisen järjestön on tehtävä päätöksiä, joilla on oikeusvaikutuksia, lukuun ottamatta päätöksiä niiden institutionaalisten rakenteiden täydentämisestä tai muuttamisesta.Tämän velvoitteen vuoksi ja ottaen huomioon muita alueellisia kalastusjärjestöjä koskevat samankaltaiset neuvoston päätökset ja Euroopan komission ehdotukset Euroopan komissio ehdottaa, että päätös tehtäisiin yhteisön kannan määrittelemiseksi Luoteis-Atlantin kalastusjärjestössä. Johdonmukaisuuden varmistamiseksi tässä ehdotuksessa noudatetaan samaa lähestymistapaa kuin muiden alueellisten kalastusjärjestöjen yhteydessä.Ehdotus:NEUVOSTON PÄÄTÖSLuoteis-Atlantin kalastusjärjestössä määriteltävästä yhteisön kannastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan toisen alakohdan kanssa,ottaa huomioon komission ehdotuksen,sekä katsoo seuraavaa:(1) EY:n perustamissopimuksen 33 artiklassa yhdessä sen 32 artiklan kanssa määrätään, että yksi yhteisen kalastuspolitiikan tavoitteista on varmistaa tarvikkeiden saatavuus. Asetuksessa (EY) N:o 2371/2002[1] säädetään, että yhteisö noudattaa ennalta varautumisen periaatetta toteuttamalla toimenpiteitä, jotka on tarkoitettu suojelemaan ja säilyttämään elollisia vesiluonnonvaroja, mahdollistamaan niiden kestävä hyödyntäminen ja saattamaan kalastustoimien vaikutukset meriekosysteemeihin mahdollisimman vähäisiksi. Lisäksi siinä säädetään, että yhteisön tavoitteena on ottaa kalastuksenhoidossa asteittain käyttöön ekosysteemiin perustuva lähestymistapa ja edistää taloudellisesti kannattavalla ja kilpailukykyisellä kalastus- ja vesiviljelyalalla harjoitettavaa tehokasta kalastustoimintaa tarjoamalla kohtuullinen elintaso niille, jotka ovat riippuvaisia kalastustoiminnasta, ja ottamalla huomioon kuluttajien edut.(2) Euroopan yhteisö hyväksyi asetuksella (ETY) N:o 3179/78[2] vuonna 1979 tehdyn, Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen, jolla perustettiin Luoteis-Atlantin kalastusjärjestö (NAFO) ja jota muutettiin vuonna 2007. NAFO:n kalastuskomissio vastaa kyseisen sääntelyalueen kalavarojen pitkäaikaiseen säilyttämiseen ja kestävään käyttöön sekä kalastustoimista meriekosysteemeihin aiheutuvien vaikutusten minimointiin tähtäävien sääntelyehdotusten tekemisestä. Tällaisista ehdotuksista voi tulla yhteisöä sitovia toimenpiteitä.(3) EY:n perustamissopimuksen 300 artiklan 2 kohdan toisen alakohdan mukaisesti yhteisön kanta alueellisilla kalastussopimuksilla perustetuissa elimissä, joiden on tehtävä päätöksiä, joilla on oikeusvaikutuksia mutta joilla ei muuteta asianomaisten sopimusten institutionaalisia rakenteita, on määritettävä komission ehdotuksesta neuvoston määräenemmistöpäätöksellä,ON PÄÄTTÄNYT SEURAAVAA:1 artiklaLuoteis-Atlantin kalastusjärjestön kalastuskomissiossa yhteisön puolesta noudatettava kanta on tämän päätöksen liitteessä, ja sitä noudatetaan silloin, kun kyseisen komission on tehtävä päätöksiä, joilla on oikeusvaikutuksia.2 artiklaNeuvosto arvioi ja tarvittaessa tarkistaa tämän päätöksen liitteessä esitettyä yhteisön kantaa komission ehdotuksesta viimeistään Luoteis-Atlantin kalastusjärjestön kalastuskomission vuosikokouksessa vuonna 2014.Tehty BrysselissäNeuvoston puolestaPuheenjohtajaLIITEYhteisön kanta Luoteis-Atlantin kalastusjärjestön kalastuskomissiossa1. PERIAATTEETEuroopan yhteisö toimii NAFO:ssa seuraavalla tavalla:a) se pyrkii saavuttamaan yhteisen kalastuspolitiikan tavoitteet erityisesti noudattaen ennalta varautuvaa lähestymistapaa toimenpitein, joilla varmistetaan NAFO:n sääntelemien lajien kestävä hyödyntäminen, otetaan ekosysteemiperustainen lähestymistapa asteittain käyttöön kalastuksenhoidossa ja minimoidaan kalastustoimien vaikutukset meriekosysteemeihin, sekä edistäen taloudellisesti kannattavaa ja kilpailukykyistä yhteisön kalastusalaa varmistamalla kohtuullinen elintaso niille, jotka ovat riippuvaisia kalastustoiminnasta, ja ottamalla kuluttajien edut huomioon;b) se varmistaa, että NAFO:n toimenpiteet ovat NAFO:n yleissopimuksen tavoitteiden mukaiset;c) se varmistaa, että NAFO:n toimenpiteet ovat kansainvälisen oikeuden mukaiset ja että ne noudattavat erityisesti YK:n merioikeusyleissopimuksen, hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen sekä aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä tehdyn sopimuksen määräyksiä;d) se pyrkii varmistamaan johdonmukaisuuden muissa alueellisissa kalastusjärjestöissä määriteltyjen kantojen kanssa;e) se pyrkii synergiaan kahdenvälisissä kalastussuhteissaan kolmansien maiden kanssa toteuttamansa politiikan kanssa sekä johdonmukaisuuteen ulkosuhdepolitiikkansa kanssa;f) se varmistaa, että yhteisön kansainvälisiä sitoumuksia noudatetaan.2. SuuntaviivatEuroopan yhteisö pyrkii tapauksen mukaan antamaan tukensa seuraaville NAFO:n toteuttamille toimille:a) NAFO-sääntelyalueella ja tarvittaessa NAFO-yleissopimusalueella toteutettavat kalavarojen säilyttämis- ja hoitotoimenpiteet, jotka perustuvat parhaisiin saatavilla oleviin tieteellisiin lausuntoihin, mukaan luettuina TACit ja kiintiöt NAFO:n sääntelemien lajien osalta. Liikakalastetuille kannoille harkitaan tarvittaessa erityistoimenpiteitä kalastustoiminnan lisääntymisen estämiseksi;b) NAFO-sääntelyalueella toteutettavien seuranta-, valvonta- ja tarkkailutoimenpiteiden uudelleentarkastelu valvontatoimenpiteiden tehokkuuden lisäämiseksi ja NAFO:n toimenpiteiden noudattamisen parantamiseksi;c) LIS-kalastustoimien vastaisen toiminnan vahvistaminen;d) Yhdistyneiden Kansakuntien yleiskokouksen päätöslauselmien mukaiset NAFO-sääntelyalueella toteutettavat haavoittuvien meriekosysteemien suojelutoimenpiteet;e) yhteisten lähestymistapojen kehittäminen muiden alueellisten kalastusjärjestöjen, kuten Koillis-Atlantin kalastuskomission, Pohjois-Atlantin lohensuojelujärjestön ja Kansainvälisen Atlantin tonnikalojen suojelukomission kanssa;f) NAFO:n tieteellisen neuvoston lausuntoihin perustuvat tekniset lisätoimenpiteet. [1] EYVL L 358, 31.12.2002, s. 59.[2] EYVL L 378, 30.12.1978, s. 1.